text: Byråd slanker sig selv
  11 januar 2012 kl. 08.07
  Byrådet i Kolding har besluttet at slanke sig selv. Fra næste valg fjernes seks stole i byrådssalen, når antallet af medlemmer sættes ned fra 31 til 25.
  Koldings borgmester, Jørn Pedersen (V), er sikker på, at færre byrådsmedlemmer ikke betyder, at de mindre lokalsamfund i kommune får en dårligere repræsentation. 
  Det borgerlige flertal afviste dog at lave en undersøgelse af konsekvenserne ved de færre politikere. Det havde oppositionen krævet. 
  Kolding Kommune har regnet ud, at de slanket byråd vil spare cirka en million kroner om året.
  